CELEX: 32000R0609
Language: lv
Date: 2000-03-21 00:00:00
Title: Komisijas Regula (EK) Nr. 609/2000 (2000. gada 21. marts), ar kuru groza Regulu (EK) Nr. 3298/94 par sīki izstrādātiem pasākumiem attiecībā uz tranzīta tiesību (ekopunktu) sistēmu smagajiem kravas transportlīdzekļiem, kas šķērso AustrijuDokuments attiecas uz EEZ.

Svarīgs juridisks paziņojums

|

32000R0609

Oficiālais Vēstnesis L 073 , 22/03/2000 Lpp. 0009 - 0012

		Komisijas Regula (EK) Nr. 609/2000(2000. gada 21. marts),ar kuru groza Regulu (EK) Nr. 3298/94 par sīki izstrādātiem pasākumiem attiecībā uz tranzīta tiesību (ekopunktu) sistēmu smagajiem kravas transportlīdzekļiem, kas šķērso Austriju(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Austrijas, Somijas un Zviedrijas Pievienošanās aktu un jo īpaši tā 9. protokola 11. panta 6. punktu un 4. pielikumu,tā kā:(1) ETMK atļaujām, kas ir derīgas Austrijā, būtu jāatļauj brīvs tranzīts cauri Austrijas teritorijai.(2) Vajadzīgi skaidri noteikumi ekokaršu dzēšanai. Izmantotās ekokartes ir vajadzīgas statistikai.(3) Elektronisko ekopunktu optimālu izmantošanu vislabāk panāk, izdalot tos vairākas reizes gadā.(4) Attiecībā uz transportlīdzekli, kas Austrijā izkrauj vai iekrauj pilnu kravu, būtu jāuzskata, ka tas veic bilaterālu braucienu, un tādēļ par to nebūtu jāmaksā ekopunkti neatkarīgi no tā, pa kādu maršrutu transportlīdzeklis iebrauc Austrijā un izbrauc no tās.(5) Īstenojot nolīgumu, kas atļauj 40 tonnu kravas automobiļiem tranzītā šķērsot Šveices teritoriju, samazināsies to kravas automobiļu skaits, kuri tranzītā šķērso Austrijas teritoriju. Itālijas un Grieķijas ģeogrāfiskās atrašanās vietas dēļ kravas automobiļiem, kas brauc uz šīm valstīm vai no tām, joprojām būs tranzītā jāšķērso Austrijas teritorija. Grieķijai un Itālijai būtu jāpiešķir turpmāka prioritāte attiecībā uz Komisijai atpakaļ atdotajiem neizmantotajiem ekopunktiem.(6) Attiecīgi būtu jāgroza Komisijas Regula (EK) Nr. 3298/94 [1], kas grozīta ar Regulu (EK) Nr. 1524/96 [2].(7) Tā kā šajā regulā paredzētie pasākumi saskan ar 9. protokola 16. pantā paredzētās komitejas atzinumu,IR PIEŅĒMUSI ŠO REGULU.1. pantsRegulu (EK) Nr. 3298/94 groza šādi.1. Regulas 1. pantu papildina ar šādu 1.a punktu:"1a. Tranzīta braucienus, kas veikti C pielikumā uzskaitītajos apstākļos vai saskaņā ar ETMK atļaujām, kuras ir derīgas Austrijas teritorijā, atbrīvo no ekopunktu sistēmas."2. Regulas 2. panta 1. punktu aizstāj ar šādu punktu:"1. Ja vien transportlīdzeklī neizmanto ekoplāksni, vajadzīgo skaitu ekopunktu pievieno ekokartei un dzēš. Ekokarti dzēš ar vienu no šādiem paņēmieniem:a) marķējot ekokarti ekokaršu marķēšanas mašīnā;b) uzdodot ekokartes marķēšanu Austrijas robežkontroles iestādēm, transportlīdzeklim iebraucot Austrijā;c) uzdodot ekokartes marķēšanu un datēšanu transportuzņēmēja attiecīgās valsts iestādēm pirms iebraukšanas Austrijas teritorijā;d) uzdodot ekokartes marķēšanu iestādei, kurā veic ekokaršu sākotnējo aktivizēšanu.Austrijas robežkontroles iecirkņi, kas ir aprīkoti ar ekokaršu marķēšanas mašīnām, ir uzskaitīti H pielikumā.Statistikas vajadzībām aizpildītas ekokartes 1. lappusi patur Austrijas iestādes vai pēc tam kompetentās iestādes trijos mēnešos pēc brauciena pabeigšanas atdod to Austrijas iestādēm. Šādi savāktā statistika palīdz Komisijai izvirzīt priekšlikumus par rezerves ekopunktu sadali."3. Regulas 5. panta 5. punktam pievieno šādu d) apakšpunktu:"d) vai ekokarte nav dzēsta saskaņā ar 2. panta 1. punktā izklāstīto procedūru."4. Regulas 6. pantam pievieno šādu 3. punktu:"3. Elektroniskos ekopunktus katru gadu dara pieejamus dalībvalstīm trīs vienādās daļās: pirmo daļu līdz iepriekšējā gada 1. novembrim, otro daļu līdz 1. martam un trešo daļu — līdz 1. jūlijam."5. Regulas 14. pantu aizstāj ar šādu pantu:"14. pantsBraucienu uzskata par atbrīvotu no ekopunktu maksājuma, ja Austrijā no transportlīdzekļa izkrauj vai tajā iekrauj pilnu kravu, un transportlīdzeklī ir atbilstoša dokumentācija, lai to pierādītu, neatkarīgi no maršruta, pa kādu transportlīdzeklis iebrauc Austrijā vai izbrauc no tās."6. Regulas E pielikumu aizstāj ar šīs regulas I pielikuma tekstu.7. Regulai pievieno šīs regulas II pielikumā izklāstīto H pielikumu.2. pantsŠī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 2000. gada 21. martāKomisijas vārdā —priekšsēdētāja vietnieceLoyola De Palacio[1] OV L 341, 30.12.1994., 20. lpp.[2] OV L 190, 31.7.1996., 13. lpp.--------------------------------------------------I PIELIKUMS"E PIELIKUMSEKOPUNKTU ATKĀRTOTAS SADALES KRITĒRIJIGrieķijas un Itālijas īpašais stāvoklisNo Kopienas rezervēm 3,34 % apmērā no kopējā ekopunktu skaita Itālijai prioritāri piešķir ekopunktu daļu, kas atbilst 4874 vienībām, kuras noteiktas D pielikumā, un Grieķijai prioritāri piešķir 576 no D pielikumā noteiktajām vienībām.Turklāt jāveic visi vajadzīgie pasākumi, lai nodrošinātu, ka Grieķijai piešķirto ekopunktu daļa ir pietiekama Grieķijas vajadzībām.Vācijas atkalapvienošanās sekasTurklāt no Kopienas rezervēm ekopunktu daļu, kas atbilst 6444 vienībām, kuras noteiktas D pielikumā, piešķir Vācijai.Austrijas atpakaļ atdoto ekopunktu atkārtota sadaleVisus Austrijas ekopunktus, kas atdoti Komisijai atkārtotai sadalei, sadala dalībvalstīm, kuras lūdz papildu ekopunktus, proporcionāli dalībvalstīs reģistrēto smago kravas transportlīdzekļu Austrijā veiktajiem kombinētajiem dzelzceļa/autoceļu pārvadājumiem.Pēc tam, kad stājies spēkā Eiropas Kopienas un Šveices Konfederācijas nolīgums par kravu un pasažieru pārvadājumiem pa dzelzceļu un autoceļiem, Austrijas atpakaļ atdoto ekopunktu sadale ir šāda:no ekopunktiem, ko Austrija atdevusi Komisijai sadalei, 30 % prioritāri piešķir Grieķijai un 30 % prioritāri piešķir Itālijai. Atlikušos ekopunktus, ko Austrija atdevusi atpakaļ, sadala dalībvalstīm, kuras lūdz papildu ekopunktus, proporcionāli dalībvalstīs reģistrēto smago kravas transportlīdzekļu Austrijā veiktajiem kombinētajiem dzelzceļa/autoceļu pārvadājumiem.Dalībvalstīm piešķirto ekopunktu skaits, dalībvalstu faktiski izmantoto ekopunktu skaits un no dalībvalstīm caurbraucošo transportlīdzekļu vidējie NOx izmešu rādītājiAtlikušos ekopunktus sadala dalībvalstīm, kas lūdz papildu ekopunktus, proporcionāli koeficientam, kas katrai dalībvalstij ir noteikts šādi:- ekopunktu skaits, ko uzskata par nepieciešamu, pamatojoties uz Austrijas jaunākās statistikas ekstrapolāciju,- reizināts ar dalībvalstij piešķirto ekopunktu daļu, ko minētā dalībvalsts faktiski izmantojusi iepriekšējā gadā,- reizināts ar jaunākajiem vidējiem NOx izmešu rādītājiem no dalībvalstīm caurbraucošajiem transportlīdzekļiem, kas izteikti kā gada plānotā skaitļa procentuālā daļa."--------------------------------------------------II PIELIKUMS"H PIELIKUMSAustrijas robežkontroles posteņi, kas aprīkoti ar ekokaršu marķēšanas mašīnāmAchenkirchArnoldsteinBraunauBrennerpaßEhrwaldHangendensteinHörbranzKiefersfeldenMusauNaudersNeuhausPinswangReit im WinkelSaalbrückeScharnitzSchlechingSillianSpringenSubenSteinpaßWalserbergWegscheid"--------------------------------------------------